PRIENŲ RAJONO SAVIVALDYBĖS administracijos

švietimo IR SPORTO skyrius

Biudžetinė įstaiga. Laisvės a. 12, LT-59126 Prienai,

tel. +370 319 61 134, el. p. rimvydas.zailskas@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ ŠVIETIMO PAGALBOS TARNYBOS TEIKIAMŲ PASLAUGŲ ĮKAINIŲ PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Patvirtinti naujus Prienų švietimo pagalbos tarnybos teikiamų paslaugų įkainius.

Siūlomos teisinio reguliavimo nuostatos:

Šis sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 6 ir 8 punktais, 15 straipsnio 2 dalies 29 punktu.

Laukiami rezultatai:

Prienų rajono savivaldybės tarybai priėmus sprendimą dėl Prienų švietimo pagalbos tarnybos (toliau – ŠPT) teikiamų paslaugų įkainių, bus įteisinta galimybė išplėsti ŠPT teikiamas paslaugas.

Lėšų poreikis ir šaltiniai:

Prienų rajono savivaldybės biudžeto lėšų šiam sprendimui įgyvendinti nereikės.

Kiti sprendimui priimti reikalingi pagrindimai, skaičiavimai ar paaiškinimai:

Atsiradus poreikiui naujoms ŠPT paslaugoms teikti, siūloma teikiamų paslaugų įkainių sąrašą papildyti naujais įkainiais: stažuotės užsienyje programos parengimas (100,00 Eur), stažuotės Lietuvoje programos parengimas (40,00 Eur), kitų teikėjų parengtų kvalifikacijos tobulinimo programų akreditavimas (80,00 Eur), renginio (konferencijos, seminaro ir kt.) organizavimas įstaigoms, įmonėms ir organizacijoms (10 Eur už vieną valandą), renginio (konferencijos, seminaro ir kt.) organizavimas įstaigoms, įmonėms ir organizacijoms, kai patiriamos papildomos organizavimo išlaidos (10,00 + renginio tiesioginės išlaidos pagal patvirtintą sąmatą), kitų įstaigų organizuojamų renginių koordinavimas: dalyvių registracija, pagalba organizuojant kavos pertrauką ir dalyvių maitinimą, lektoriaus priėmimas ir kt. veiklos, susijusios su renginio organizavimu (10,00 Eur už vieną valandą), naudojimasis kamera (120° matymo kampas) (4,00 Eur už vieną valandą). Taip pat atnaujinti beveik visi (išskyrus psichologinį suaugusiųjų intelekto vertinimą ir standartizuotą mokyklinio amžiaus vaikų SDQ „Galių ir sunkumų klausimyną“) pedagoginio psichologinio įvertinimo bei pedagoginių psichologinių konsultacijų, pratybų, mokymų kitų savivaldybių ugdymo įstaigoms, asmenims paslaugų įkainiai, padidinant juos 10,00 eurų. Šie įkainiai padidinti atsižvelgiant į ŠPT patiriamas sąnaudas, įvertinus teikiamų paslaugų struktūrą, būtiną darbuotojų profesinę kvalifikaciją, reikalingą atlygintinai paslaugai suteikti, materialines išlaidas kvalifikacijai kelti ir metodikoms įsigyti, paslaugos teikimo (darbo atlikimo) trukmę, naudojamų priemonių ir medžiagų materialines sąnaudas.

Pajamos už suteiktas paslaugas naudojamos lektorių atlyginimams ir kitoms kvalifikacijos tobulinimo renginių organizacinėms išlaidoms apmokėti, kvalifikacijai tobulinti, komandiruočių, transporto išlaidoms padengti, kanceliarinėms prekėms, metodinėms priemonėms, spaudiniams įsigyti ir kitoms išlaidoms apmokėti.

Iš įkainių sąrašo išbraukiami trijų paslaugų įkainiai, kadangi šiems vertinimams nėra poreikio: ypatingų gabumų vertinimas BIS-HB (nuo 12 iki 16 metų), gabių asmenų kūrybiškumo įvertinimas TCTDP testu (nuo 5 iki 95 metų) ir diferencijuotas mokyklinės baimės aprašas DBA (14–18 m.).

Lyginamasis variantas:

Pridedamas.

Skyriaus vedėjas	Rimvydas Zailskas